ตลาดหุ้นเอเชียขยับเพิ่มขึ้นเช้านี้ หลังนักลงทุนคลายวิตกหนี้กรีซ
ตลาดหุ้นเอเชียปรับตัวเพิ่มขึ้นในช่วงเช้าวันนี้ เนื่องจากนักลงทุนคลายความวิตกกังวลเกี่ยวกับปัญหาหนี้กรีซ หลังจากนายกรัฐมนตรีกรีซได้แสดงความเชื่อมั่นว่าจะสามารถตกลงกับกลุ่มเจ้าหนี้ได้ นอกจากนี้ เงินเยนที่อ่อนค่าเกือบแตะระดับต่ำสุดในรอบ 8 ปีเมื่อเทียบดอลลาร์ ยังช่วยหนุนตลาดหุ้นญี่ปุ่นให้ทะยานขึ้น
28 พ.ค. 2558

สำนักข่าวอินโฟเควสท์ รายงานตลาดหุ้นเอเชียปรับตัวเพิ่มขึ้นในช่วงเช้าวันนี้ เนื่องจากนักลงทุนคลายความวิตกกังวลเกี่ยวกับปัญหาหนี้กรีซ หลังจากนายกรัฐมนตรีกรีซได้แสดงความเชื่อมั่นว่าจะสามารถตกลงกับกลุ่มเจ้าหนี้ได้ นอกจากนี้ เงินเยนที่อ่อนค่าเกือบแตะระดับต่ำสุดในรอบ 8 ปีเมื่อเทียบดอลลาร์ ยังช่วยหนุนตลาดหุ้นญี่ปุ่นให้ทะยานขึ้น
ดัชนี MSCI Asia Pacific เพิ่มขึ้น 0.3% แตะที่ 152.47 จุด เมื่อเวลาประมาณ 9.00 น.ตามเวลาโตเกียว
ดัชนี NIKKEI 225 ตลาดหุ้นญี่ปุ่นเปิดวันนี้ที่ 20,590.28 จุด เพิ่มขึ้น 117.70 จุด, ดัชนี TAIEX ตลาดหุ้นไต้หวันเปิดวันนี้ที่ 9,741.57 จุด เพิ่มขึ้น 48.03 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,117.77 จุด เพิ่มขึ้น 10.27 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,426.25 จุด เพิ่มขึ้น 1.31 จุด และดัชนี FBMKLCI ตลาดหุ้นมาเลเซียเปิดวันนี้ที่ 1,757.91 จุด เพิ่มขึ้น 2.86 จุด